આ સિવાય તાજેતરમાં શહેરના ગીતામંદિર પાસેથી એસઓજી ક્રાઇમ બ્રાન્ચે રૂ.૮ લાખની નકલી નોટો સાથે બે સગાભાઇની ધરપકડ કરી હતી. નકલી નોટો ઘુસાડવાના ષડ્યંત્રના મામલે આરોપી રઇશ (રહે. મૂળ ઉત્તરપ્રદેશ)ની પૂછપરછ કરતાં બાતમીના આધારે રૂ.૧,૦૦૦ અને રૂ.પ,૦૦૦ના દરની કુલ રૂ.૮ લાખની કિંમતની નકલી નોટો સાથે મોફીકુલ ઉર્ફે રાહુલ શેખ (ઉં.વ. ર૦) અને શાહબુદ્દીન નઝરુલ શેખ (ઉં.વ. રપ બંને રહે. મૂળ ધાંસીપુર, કોલકાતા, પશ્ચિમ બંગાળ)ની ધરપકડ કરી હતી. તેમની પૂછપરછમાં પશ્ચિમ બંગાળના ધાંસીપુર ગામમાંથી નકલી ચલણી નોટોને દેશનાં સમગ્ર રાજ્યમાં મોકલવામાં આવતો હોવાનો ચોંકાવનારો ખુલાસો થયો હતો.